ming030890/wiki-yue-high-quality huggingface dataset:
三色貓系列

（日文：三毛猫ホームズシリーズ(Mike Neko Hōmuzu Shirīzu)），推理小說系列，長短篇小說幾十篇，日本赤川次郎所寫，受日本人歡迎，賣出幾百萬本。亦有唐字翻譯本，香港同臺灣各有譯本，譯本書題不盡相同。三色貓系列，亦叫三色貓推理系列、三毛貓福爾摩斯系列、三色貓福爾摩斯系列。
系列構思自一九七五、七六年。一九七八年出版首本長篇，三色貓推理。至今二〇一八年，系列仍有連載。
系列構思一貫，通常有命案。主角叫片山義太郎，刑事警察，屬警視廳，冒失平凡，怕高怕血怕女人，偏偏遇到血案，偏偏同各篇女主角有艷遇。因案件收留咗隻貓乸，三色貓，叫福爾摩斯，正正係英國小說偵探福爾摩斯同名。曉聽人話，又曉查案，時時提醒主角破案關鍵。系列其他角色有義太郎個妹，片山晴美，好奇心重，幫亞哥查案，堅持亞哥未娶唔結婚。姑媽兒島光枝，經常做媒，想兄妹都盡早成家立室，安排相睇。石津刑警，屬目黑警署，中意晴美，自稱戀人。栗原警視，義太郎上司，成日耍義太郎，唔畀佢辭職。根本刑警，義太郎前輩。南田法醫，風趣驗屍官。
三色貓曾經改篇成電視戲，不過設同原著有分別。

篇
三色貓推理。長篇。
三色貓追蹤。長篇。
三色貓怪談。長篇。
三色貓死亡樂章。長篇。
三色貓私奔。長篇。
三色貓恐怖館。長篇。
ゐ

ゐ（平假名）同ヰ（片假名）都係日文嘅假名，由一個音節組成。
ゐ喺1946年以後已經冇再用，並且俾い代替。
ゑ

ゑ（平假名）同ヱ（片假名）都係日文嘅假名，由一個音節組成。
ゑ喺1946年以後已經冇再用，並且俾え代替。
カ行變格活用

カ行變格活用（日文：カ行変格活用(Kakyōhenkakukatsuyō)）係日文古文文法當中動字活用嘅一種，講嘅係活用詞尾以五十音圖嘅カ行（ka、ki、ku、ke、ko）音為基礎發生唔規則嘅變化，簡稱為「カ変」。有呢一種活用嘅詞淨係得「来る（くる）」（古文中得「来（く）」）一個。
呢個活用同其他活用（現代文中普遍存在嘅五段同上、下一段，同埋古語中普遍存在嘅四段同上一、上二、下一、下二，甚至係唔規則嘅ナ行、ラ行、サ行）唔同嘅地方在於，カ変淨係用來描述「来る」呢一個詞本身嘅唔規則。解究「来る」變得不規則嘅原因係因為佢係日常用語，而使用頻度好高嘅詞即使喺歷史上文法甚至音位規則發生變化時，好多情況都都唔願意隨之發生形態上嘅變化。
以外國人為對象嘅日文教育之中，カ變同サ行變格活用一齊被稱為「グループ3」（第三組）。
ラ行變格活用

ラ行變格活用（日文：ラ行変格活用(Rakyōhenkakukatsuyō)）係日文古文文法中動字活用嘅一種，講嘅係活用詞尾以五十音圖嘅ラ行（ra、ri、ru、re、ro）音為基礎發生唔規則嘅變化，簡稱為「ラ変」。有呢一種活用嘅詞淨係得「有り」「居（を）り」「侍（はべ）り」「いまそかり（いますがり）」呢四個詞啫。
另外，「あり」呢個詞表示存在，而且同其他詞連接時有起到系詞嘅作用，因此形容詞嘅カリ活用同埋形容動詞嘅「けり・たり・なり・り・めり」呢類助動詞本質上係同ラ変相同。

有り
未然形-ら
連用形-り
終止形-り
連體形-る
已然形-れ
命令形-れ
同ラ行四段活用相比，ラ行變格活用嘅唔同在於其終止形屬於イ段（元音係i）。

現代文中嘅ラ行特別活用動詞
「ござる」「為さる（なさる）」「下さる（くださる）」「いらっしゃる」「おっしゃる」呢五個詞後邊跟住「ます」嘅時候，連用形變成「～い」呢一點同通常五段活用動詞唔同。此外、除「ござる」以外嘅四個詞命令形全數變做「～い」。因此呢五個詞有時被稱為現代文嘅ラ行特別活用動詞。雖然「御座る（ござる）」嚟自「ござ」＋「あり」，「おっしゃる」嚟自「仰せ」＋「あり」，但係相對於古文嘅ラ行変格活用當中終止形同連用形同形嘅特徵，ラ行特別活用嘅特徴係連用形同命令形同形。呢一點表明呢啲詞並非古文嘅ラ行変格活用。
八戸事件

八戸事件係指1867年1月，由廣州教會所出嘅報紙中外新聞七日錄刊登咗一篇由居港日本人「八戸順叔」嘅投稿，鼓吹日本征服朝鮮王國。呢篇文章引發好大震動，不單令當時日本、中國、韓國關係惡化，亦令幕末時期開始有征韓論嘅討論，甚至影響到日後江華島事件。
觸發外交風波嘅文章剪報
八方通訊

八方通訊係香港一間執咗笠嘅電訊公司。
香港電訊管理局喺1996年9月發出6個提供個人通訊服務（PCS）嘅牌照。八方通訊係第二間推出PCS（GSM1800）網絡嘅電訊公司。
八方通訊喺1998年俾數碼通收購，成為獨立品牌 Extra，之後仲被數碼通合併成數碼通雙頻網絡。
八方雲集

八方雲集（粵拼：baat3 fong1 wan4 zaap6，英文：Bafang Dumpling）係一間主要賣臺式鍋貼同水餃嘅餐廳，1998年由臺灣商人林家鈺成立。呢間公司係利用特許經營嘅模式嚟推廣生意，2008年開始去到香港餐飲市場。全線門市包括新界區、九龍區同埋香港島等多間舖頭。
2020年開始，八方雲集同香港「Green Monday」公司合作推出人造肉 (OmniPork)口味商品。
八折的士

八折的士，簡稱八折的，係唔跟咪錶收費嘅的士，可以講價。最初收咪錶價八折，所以叫八折的士，但唔一定係八折。通常呢啲的士唔會隨街八折兜客，而係收電話開工。喺香港八折的士唔跟咪錶收錢，係犯法嘅。
八旗

八旗係後金同大清嘅滿族人嘅社會同軍事組織，分成鑲黃旗、正黃旗、正白旗、正紅旗、鑲白旗、鑲紅旗、正藍旗、鑲藍旗八個旗。八旗嘅成員叫「旗人」或者「八旗子弟」。
八打靈再也

八打靈再也（馬來話：Petaling Jaya，簡稱「靈市」或「PJ」），係馬來西亞雪蘭莪州人口最多嘅城市。面積有97.2平方公里，北臨士拉央，東臨吉隆坡，南臨梳邦再也，西臨莎亞南。
八打靈再也係吉隆坡最早嘅衛星城市，係巴生谷主要經濟中心同人口聚集之地。

氣候
八打靈再也係馬來西亞其中一個最潮濕城市之一，全年多雨、炎熱，全年平均雨量大約3300mm。

交通
有好多高速公路經過八打靈再也，包括聯邦大道、南北大道、白蒲大道、西部疏散大道（Sprint Expressway）、新班底大道（New Pantai Expressway，NPE）等。
馬來亞鐵道（KTM）旗下嘅2 Port Klang Line喺1995年開始為八打靈再也南部提供服務，境內共設有五站，包括八打靈站（Petaling）、鄧普勒路站（Jalan Templer）、甘榜拿督哈倫站（Kg. Dato Harun）、斯里斯迪亞站（Seri Setia）同斯迪亞再也站（Setia Jaya）。
1998年開通嘅輕快鐵5 Kelana Jaya Line亦有五座車站喺境內，分別為再也花園站、亞洲再也站、百樂花園站、幸福花園站同格拉那再也站。梳邦谷站（Lembah Subang）、阿拉白沙羅站（Ara Damansara）同格林瑪麗站隨住格拉那再也線延長線喺2016年6月開通而啟用。
哥打白沙羅站（Kota Damansara）、蘇麗雅站（Surian）、珍珠白沙羅站（Mutiara Damansara）同萬達鎮站（Bandar Utama）已經喺2016年尾隨住9 Kajang Line開通而啟用。依家起緊嘅萬達鎮－巴生綫（LRT 3）將來亦會延伸至巴生市，預計2025年起完。
八旗二馬路

八旗二馬路（粵拼：baat3 kei4 ji6 maa5 lou6）係中國廣東省廣州市嘅一條馬路，響越秀區嘅東堤嗰邊，附近冇幾遠就係天字碼頭。由東向西單行，成條馬路係東西走向。呢條馬路係從西邊嘅北京路同埋南堤二馬路嘅交界開始，一直向東去到東園路同埋廣舞臺二馬路嘅交界。

名
呢條路嘅名到依家為止，都重未有一個標準嘅講法。因為呢條路有人話係同附近嘅「八旗會館」有關，重有啲人話唔關八旗會館事。

同八旗會館有關
而話同八旗會館有關，就係清朝嗰啲官吏坐船到咗廣州嗰陣，就響天字碼頭嗰邊上咗岸，之後就行咗呢條路到咗八旗會館（佢嘅遺跡喺依家嚟讲已經冇埞搵啦）嗰邊休息，卒之就嗌咗八旗嗰啲馬仔同埋同八旗有關嗰啲人仔到咗「接官亭」嗰邊，去接啲官吏入嚟。後嚟過咗一定嘅歡迎儀式之後，官吏先至可以入到城嚟做官嘅。

唔關八旗會館事
喺2008年11月20號嘅羊城晚報話到：廣州市滿族歷史文化研究會就爆出咗猛料話所謂嘅「八旗會館」根本就唔關八旗二馬路嘅事，更加係同廣州旗人完全係唔嘑畊。究其係點解，完全係嗰陣時啲鬼佬搞錯咗（因為滿洲人冇會館嘅習俗呢筍嘢玩嘅），搞到坊間嘅口傳都全部搞錯嗮。

概要
全長大概600米，闊14米，凈係可以從東邊行到西邊。

俗語
廣州入面有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。
八時恭候

《八時恭候》（英文：Speak Up at Eight）係香港奇妙電視製作嘅訪談節目，主持係李臻，由2020年3月23號到5月22號逢禮拜一到五 20:00－20:30 喺香港開電視播。
呢個節目安排得比較倉猝下。所屬時段原先係「日日去旅行」時段，到2020年2月中開始改播特備節目《全球戰疫》，播完廿集之後，一度恢復返原先嘅「日日去旅行」時段，但復播短短一個禮拜之後，又再改為播呢個節目。同之前《全球戰疫》相比，《八時恭候》嘅節目形式類似，但就無限死一定要講同武漢肺炎疫情有關嘅話題。
公共、社會及個人服務界功能組別

公共、社會及個人服務界功能組別（英文：Community, Social and Personal Services functional constituency），係香港立法局功能組別之一，屬於當時嘅新九組之一，選民包括所有報稱從事公共、社會同個人服務嘅選民，而呢個行業嘅定義極為廣泛，例如：從事清潔、維修，以至主權移交之後仍然有嘅立法會代表體育及文化行業都係界別選民之一。呢個組別共有248,987名選民，係新九組之中選民最多嘅。
公共、社會及個人服務界功能組別喺1997年香港主權移交後廢除，之後再冇任何相似嘅組別取代，間接令到24萬選民失去功能組別嘅投票權。
公共事業

公共事業（public sector）係指一個經濟體入面由公共服務同國有企業組成嗰部份。
公共交通費用補貼計劃

公共交通費用補貼計劃（Public Transport Fare Subsidy Scheme，PTFSS），係香港2017年由時任行政長官林鄭月娥提出嘅一項社會福利政策，為每月公共交通開支水平超過400蚊港紙嘅市民提供交通費補貼，唔設入息審查，估計有超過200萬市民受惠。計劃喺2019年1月1號開始推行。
呢個計劃唔使申請，無年齡同入息限制，只需要用八達通畀交通費就得。市民只要用同一張八達通喺同一個月入面指定公共交通實際開支超過400蚊，超出嘅部份就由政府提供25%，每月上限300蚊。指定嘅車飛同船飛嘅開支亦可以自行登記落八達通度計。
適用嘅公共交通包括港鐵、專營巴士、綠色專線小巴、渡輪、電車，同埋一部份嘅紅色小巴、街渡、邨巴同員工巴士。
如果嗰個月符合攞補貼嘅資格，由下一個月16號開始三個月內，可以到港鐵站、輕鐵客務中心同指定渡輪碼頭嘅補貼領取站；7-Eleven、Circle K同惠康超級市場；八達通服務站或者八達通手機應用程式拍卡攞補貼。
公債

公債（英文：government debt）係指一個政府爭落嘅債。
公僕仝人與民同行集會

公僕仝人與民同行集會，係2019年8月2號由香港公務員發起嘅一次反逃犯條例修訂集會，喺中環遮打花園搞。呢次集會主要對象係公務員，但亦都歡迎非公務員參加。集會亦請到一啲前高官出席，包括前政務司長陳方安生同前公務員事務局長王永平。主辦單位宣稱有4萬人參加，警方就話高峰期有1.3萬人。
公元前10000年

《公元前10000年》（10,000 BC）係一部2008年嘅美國冒險電影，由羅倫艾默烈治執導。主演係Steven Strait、Camilla Belle。故事設定喺史前時代。
公公出宮

《公公出宮》（Short End Of The Stick）係香港電視廣播有限公司拍嘅民初電視劇，由黎耀祥、胡定欣同蕭正楠領銜主演，並由陳國邦、曹永廉、姜大偉、唐詩詠同林夏薇聯合演出，監製羅永賢。故仔係講幾位太監被解散出宮後嘅經歷。
公共交通

公共交通，又叫公共運輸，係指向公眾開放做搭客嘅交通工具系統，譬如巴士、輕軌鐵路、電車、地下鐵、高速鐵路、渡輪等類型。
公元

公元即係公曆嘅紀元，由6世紀歐洲神學家創立，攞佢哋計到耶穌出世嗰年做元年。公元係而家國際通行嘅紀年標準。
6世紀嗰時，歐洲嘅神學家話耶穌係響羅馬建國754年出世，所以計嗰年做公元元年；但而家考證過後，一般認為耶穌好可能喺公元前7至4年左右出世。
公元1年之前嘅係公元前1年，冇公元0年。
一山

一山（韓文：일산）係南韓京畿道高陽市一地，位於首都首爾西北面，2005年5月16號分割成一山東區同一山西區，計劃合返埋發展成一山新都市（일산신도시），作為首爾嘅衞星城市，紓緩首爾嘅房屋短缺問題。

名勝
一山湖水公園
一山湖水公園（韓文：일산 호수공원）：1996年5月開放，公園面積達1平方公里，有個卅萬平方米大嘅人工湖，號稱全亞洲最大，四季風景優美，係市民平時休憩會去嘅地方。
韓國國際展覽中心（韓文：킨텍스）（KINTEX）：2005年起好投入使用，舉辦嘅展覽包括一年一度嘅首爾車展（韓文：서울 모터쇼）等等。（一山嘅官方網站）
一家大晒

《一家大晒》（英文：Staycation）係2018年上畫嘅港產片，由李思捷、狄龍、元秋、蘇玉華、林敏驄、羅家英主演，李思捷執導。

故事簡介
低端人口打工仔武德輝（李思捷飾）費盡心思安排一家四口同阿爸（狄龍飾）、阿媽（元秋飾）一家人去度假，想仔女少啲打手機同自己多啲溝通，同時又想舊地重遊氹愛妻（蘇玉華飾）。點知接二連三遇到神經刀大哥（林敏驄飾）核武級破壞，更有怪誕管理員（羅家英飾）全程瘋狂變臉招待，再加上思疑老婆疑似回春偷食，令佢經歷一次三日兩夜妻離子散闔家歡非強迫購物無定向失常旅行團。
一家親

《一家親》係喺1965年嘅一部粵語喜劇，由莫康時執導，新馬仔、南紅主演。

情節
張婉薇同關德文係由佢哋老豆安排婚事，但係兩個都唔想盲婚啞嫁，所以唔想見面。其後婉薇同德文又意外相遇，重一見鍾情添，但係又唔知對方身分，於是各自搵好友王玉玲同李斌扮自己去相睇，故事就係咁發展落去。

花絮
片中睇到當年物價：牛肉炒麵 $1.6，咖啡屋二人下午餐 $4.2。
其中有一幕喺火車上拍攝，非常珍貴。
一屋老友記

《一屋老友記》（英文：House Of Spirits），係香港無綫電視製作嘅時裝電視劇，總共三十一集，由歐陽震華、胡定欣、羅蘭同胡楓領銜主演，監製方駿釗。呢套劇用有鬼嘅唐樓單位做主題，同舊劇《執到寶》似。

劇情
老人家寶祿有四個仔女，但係好少見面。寶祿離奇死咗，留低咗份遺囑，要求四個仔女喺舊樓單位一齊住九個月，先可以賣層樓。於是大哥寶歡、二妹寶欣、三弟寶愉同四弟寶怡先後搬入去舊樓，重新一齊生活。
四兄妹雖然同一個阿媽生，但係因為種種意外同心結感情好淡漠，而家朝夕相見難免有摩擦，一時之間矛盾激化，情況都好尷尬。更大劑嘅係，一場意外令寶歡發現，住喺舊樓嘅唔只佢哋四兄妹，竟然重有一對鬼魂夫妻。
一帶一路

「一帶一路」（粵拼：jat1 daai3 jat1 lou6（簡稱：帶路）；英文：The Belt and Road Initiative（簡稱：BRI））係中共中央總書記習近平2013年提出嘅經濟概念，跟手國務院總理李克強訪問亞洲同歐洲嗰陣進一步推廣，又寫入政府工作報告入面，成為中國大陸對外主要嘅經濟戰略概念。不過，有部分觀點就覺得呢個係中國設畀一啲發展中國家嘅債務陷阱，假如啲國家搵唔到錢，就要佢哋交出土地同港口嘅控制權。

唔同地區嘅回應
喺中國大陸，香港同新加坡，都有官方聲音支持一帶一路。不過台灣，馬來西亞同埋西方國家好多都對佢持有負面態度，甚至之後叫停。有部分聲音認為，一帶一路違反自由貿易理念，偏袒中方企業。台灣同西方甚至有聲音認為，呢個係中國邊緣化台灣戰略嘅一部分。

中國
中共官媒《中國日報》嘅中新網用「超級工程」形容香港區一帶一路工程。中新網報導，親中商人希望大橋連通其他「一帶一路」區域，幫到佢。

香港
香港特別行政區政務司司長張建宗聲言，廣深港高鐵香港段、港珠澳大橋、同蓮塘香園圍口岸「三通」係「一帶一路」發展基礎，有利搞粵港澳大灣區一帶一路。
兩屆特首份《施政報告》都多次提到「一帶一路」、「大灣區」。2016年初，梁振英發表報告就提到「一帶一路」達40次；林鄭月娥發表「一帶一路施政報告」時提到26次「一帶一路」，而「大灣區」次數多過梁振英。由此可見特區政府高度參與，由過去國際化市場經濟，轉向重點發展親中經濟。

台灣
中華民國軍部發表研究報告表明，「一帶一路」明顯針對美國太平洋局勢，戰略上會令臺灣邊緣化。而關於歐洲地緣關係，軍方分析員又指，俄羅斯係主要威脅，其次係中國。
台灣教授協會邀請學者，助理教授陳俐甫話有好多隱危會壓制到台灣。佢講，如果好多一帶一路周邊國家冇錢還，中國就有權向對方提出政治要求，好似反對台灣加入國際組織、要求台灣改名等等。

新加坡
李顯龍：新加坡可為「一帶一路」融資，同提供金融服務。

馬來西亞
2018年8月，馬來西亞確定叫停兩個中馬合作項目。大馬總理馬哈迪（Mahathir Mohamad）正式宣布腰斬包括「東海岸鐵路計畫」（ECRL），沙巴天然氣管線開發案等幾個總價超過230億美金一帶一路項目後，中方發言人表示：「合作有問題係正常姐」。

塞拉利昂
2018年10月11號，塞拉利昂停止一帶一路機場項目，理由係「唔划算、同無必要」。

斯里蘭卡
喺斯里蘭卡，一帶一路引起咗唔少爭議，當中包括南部深水港漢班托塔嘅租約問題。有評論就認為，包括斯里蘭卡在內，中國利用一帶一路倡議導致唔少國家陷入中國債務陷阱，當地政府還唔到錢就要將土地或港口租借畀中國。

西方國家（美國同歐盟）態度
2018年4月18號，《香港01》等華語媒體轉載德國《商報》（Handelsblatt）重要報導，「歐盟駐中國大使團結對抗一帶一路」（EU ambassadors band together against Silk Road）個內容係指：「除匈牙利外，有27個歐盟國家駐中國大使，聯合發表聲明，嚴詞批評『一帶一路』缺乏透明度同公平性，係危害自由貿易理念，同偏袒中國企業。」CSIS研究員Jonathan Hillman上美國美中經濟同安全聽證會上證言，中國企業投資落一帶一路，佔全個計劃近9成，一帶一路中國佔有89%份額。
2018年10月，時任美國國務卿訪問拉丁美洲時講過，「中國唔會成日有益到你班公民，中國嘢似乎好得難以置信，但唔係事實。」BBC報導又指，亞洲商務記者瓦斯瓦利（Karishma Vaswani）認為，咁講證明中美爭端已超出貿易層面。美國副總統去到哈德遜研究所就中美政策問題發表強硬講話。佢話：「華盛頓向北京伸出手並希望中國，同美國一道成為世界事務中『利益攸關方』嗰種時代已經冇啦」。
2018年11月，話事人習近平親自去西班牙推銷「一帶一路」，不過西班牙話9月時歐盟已提出另一套「歐亞連結戰略」。結果，西班牙同其他歐洲發達國家一樣，冇加入「一帶一路」。

「一戴一露」
源自對一帶一路粵語惡搞文化，由後生仔雜誌《100毛》幫佢改個名叫「一戴一露」，之後好多香港人同媒體用過。有時社論文章有全部批評一帶一路同帶出貶義用法，有時成為流行語作為字面意思。

歷史錯亂現象
睇埋：大日本帝國同共產國際
好多人民，同主流媒體就「一帶一路」政治隱危上，出現「歷史錯亂」現象。《明報》等傳統報紙佬將「一帶一路」同「大東亞共榮圈」比較，甚至網民聯想出以前個「全球帝國」日不落帝國兩地合作隱危亦有前例可見。例如連接中國大陸遼寧省丹東市，同北韓平安北道新義州市兩大跨國橋樑。一條係「鴨綠江大橋（中朝友誼橋）」，2017年11月因外交問題而臨時關閉；另一條叫「鴨綠江斷橋」，韓戰時由美軍轟炸機炸斷。結果，橋無得用就浪費金錢同心機。
九一機場和你塞行動

九一機場和你塞行動，又叫「和你飛2.0」，係2019年9月1號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。示威者冇理到禁制令，再喺機場發起「和你塞」集會。受事件影響，機場快綫暫停服務，隨後因為激進示威者大肆破壞東涌站，搞到連東涌綫都停嗮，出入機場主要幹道俾示威者塞住，來往機場交通陷入癱瘓。旅客同機組人員都要行路出入機場。
嗰晚，由於公共交通全線關閉，大批示威者沿北大嶼山公路由東涌行路走，預備行近20公里返市區。由此引發其後上千市民揸私家車由市區嚟「義載」接示威者；據《德國之音》報導，全晚有大概5000架私家車出動。示威者同市民行咗幾個鐘至去到青馬收費廣場搭義載車返市區，行動被形容為「港版鄧寇克大撤退」。
九二一地震

九二一地震，又叫集集地震，係中華民國臺灣中部一場逆斷層型地震，發生喺1999年9月21號當地時間凌晨1點47分15.9秒，震央喺南投集集，黎克特制7.3級。呢次地震有2,415人死，29人失蹤，11,305人傷，係國民政府遷臺後至大規模嘅天災。
為哀悼地震逝世嘅民眾同埋警惕自然災害嘅威脅，中華民國政府喺2000年訂立每年9月21號為「國家防災日」並舉行地震演習，以求災害來臨嗰陣大家能夠做好防護措施，將傷亡嘅可能降到最低。

中國政府阻撓台灣求援
有部份台灣意見認為，中國喺當時阻攔各國對台灣嘅支援。
喺事件20周年（即係2019年9月21號），台灣基進喺社交媒體發表文章，話當時世界唔少國家都有幫手，仲帶嚟先進嘅搜索救難工具同專業嘅救難知識，但係中國就施壓各國，話任何援助台灣大地震嘅行為（捐款、救災物資、救難援助）都要得到中國同意。佢重指責台灣只係地方政府，利用地震同各國作外交接觸。
九井棋

九井棋（粵拼：gau2 zeng2 kei2；英文：Ultimate tic-tac-toe）係由 Mark Asperheim 同 Cris Van Oosterum 喺 2008 年創作嘅兩人遊戲。

佈置
睇埋：井字過三關
9 乘 9 嘅方格，劃分成九個 3 乘 3 方格嘅區域。每個區域再劃分做九個 1 乘 1 嘅方格。
啲棋以顏色區分敵我，每一方各有四十隻棋。
九二二機場和你塞行動

九二二機場和你塞行動，又叫和你塞4.0，係2019年9月22號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。當局按照先前一次「和你塞」嘅部署防範，結果無乜示威者響應，反而轉到其他港鐵沿線嘅大型商場示威，包括沙田新城市廣場、南昌站V Walk、九龍站圓方，當中以新城市廣場嘅規模最大，估計超過一千人參加。
九二共識

九二共識係一個應用喺台海關係入面嘅術語，但係佢嘅意思人言人殊，唔同人都有唔同解釋。

歷史
1992年，中國國民黨同中國共產黨喺香港舉行「香港會談」，但係會談結束之後當時根本就冇任何共識。
1999年，當時係中華民國總統嘅李登輝提出「特殊國與國關係」嚟定義中華民國（台灣）同中華人民共和國（大陸）嘅關係。當時大陸海協會副會長唐樹備為咗反制李登輝，就話1992年嘅香港會談雙方係有咗同一個中國嘅共識。
到2000年，中華民國政權交替，陸委會主委蘇起第一次將「九二共識」同「一個中國，各自表述」掛鈎，九二共識呢一個名詞第一次出現。後來喺2006年，蘇起先至承認九二共識係佢自己老吹嘅。
2005年，國民黨嘅連戰走去訪問大陸之後，國民黨同共產黨出聲明話會一齊推動九二共識。呢次亦都會係共產黨嗰邊，第一次用到「九二共識」呢個詞。
2008年之後，國民黨嘅馬英九上台，九二共識正式確立，兩地簽訂嘅ECFA同埋之後嘅馬習會，被認為係九二共識入面最大嘅成功。

意思
由於九二共識出現嘅過程有爭議，兩岸唔同嘅人對於「九二共識」嘅理解都有好大落差：
中國國民黨主流認為九二共識係：「一個中國，各自表述」，台灣同大陸都喺一個中國入面，不過台灣承認嘅係中華民國，大陸承認嘅係中華人民共和國。
民主進步黨、台灣團結聯盟等等嘅泛綠政黨就話所謂嘅「九二共識」根本係假嘅，冇出現過。1992年只係出現過會談，但係冇共識。
中國共產黨就話九二共識係：「堅持一中原則，謀求國家統一」。相比國民黨嘅理解，共產黨嘅演繹對九二共識更加嚴格。同時又話「根據台灣加入嘅國際組織嘅性質，要以中華人民共和國政府可以接受嘅方式作出安排」，即係台灣參與國際組織嘅生殺大權會由中國共產黨控制。2019年1月2日，中共中央總書記習近平公開表明九二共識同兩岸統一之間嘅關係，提出「習五點」。
九不得

九不得，全名為「港澳居民不得從事活動一覽表」，係指一張由台灣內政部移民署喺2023年1月3號公告嘅一張清單，內容明文禁止喺台灣嘅香港人同澳門人參與九種唔同性質嘅活動，內容被指剝奪集會及言論自由，文件上線一天內就被移除，陸委會之後話係「誤植」，但有評論指事件已經損害政府公信力、同埋引發寒蟬效應。

九不得原文
不得參加選舉造勢活動或助選活動，如上台發言、隨車遊行。
不得參加政治性質公眾活動，如：遊行、抗爭、演說、發放傳單。
不得進入軍事國防地區。
不得進入國家實驗室、生物科技、研發或其 他重要單位。
不得至各軍事基地、要塞堡壘窺視、拍照或攝影。
不得從事違反社會善良風俗或危害社會秩序之行為，如賣淫、買春、賭博、買賣毒品。
不得未經許可從事工作，如：短期契約工、模特兒走秀。
不得接受媒體邀請，上電視（廣播）節目發表意見，如：CALL IN節目。
不得違反其他法令有明確規範之行為，如: 刑法、國家安全法、國家機密保護法、反滲透法、社會秩序維護法、政治獻金法等。

台灣學者
東吳大學政治學系助理教授陳方隅接受BBC中文訪問嘅時候話，無法猜測政府係有心定無意放出呢份文件，但相信唔係空穴來風，顯然內部有該份文件存在，只係官員正在討論未有定案。佢又指，移民署過度防護，甚至有排外同歧視嘅態度。
國立政治大學法律學系副教授廖元豪話呢份文件無法律依據，而且下架文件後唔係用「撤回」字眼，而係話「誤植」，引起更多疑惑係法治作業上嘅不良示範。

香港
有啲親中派香港媒體喺九不得刊登之後，大肆報道台灣當局反民主，將香港人視作炮灰。

在台港人
多名在台港人喺接受媒體訪問嘅時候亦都話憂慮，覺得係白色恐怖，形容「九不得」為「台版國安法」，質疑點解對小粉紅同法輪功都唔限制，反而限制香港人有人甚至話會考慮離開台灣。
身在台灣嘅香港時事評論員、律師桑普指事件係低級錯誤，但就好容易成為中國對台灣認知作戰嘅著力點。佢又批評一啲香港嘅親中媒體喺度造謠生事。
九七機場和你塞行動

九七機場和你塞行動，又叫「和你飛3.0」，係2019年9月7號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。示威者繼對上嗰個禮拜日嘅「和你塞」後，再次冇理到禁制令發起多一次「和你塞」。由於參與人數比上一次少咗，加埋當局汲取咗上一次經驗加強防範，對機場交通影響比上一次少咗好多。不過，嗰日喺太子站、沙田站、大埔站、將軍澳站都爆發過零星衝突，入閘機被破壞。
九世敦睦祠

九世敦睦祠，原名衞氏宗祠，堂號敦睦，喺廣州市海珠區瀝滘村水基坊，係番禺瀝滘衞氏九世祖嘅祠堂。明朝嘉靖十六年（1537年）起，歷時三十年落成，係瀝滘衞氏最早起嘅一間祠堂。1951年起耐火材料廠拆咗。

建築
三間五沓。佔地四畝。成間祠堂有七十四條石柱、二十六條木柱。
中路頭門門額寫「衞氏宗祠」，落款係「進士蒲凝重題」，門聯係「屏印拱南開地脈瀝溪廟貌常新 本支奕世毓人文淇澳家聲有赫」 落款係「知南海縣事武昌周文爲門人呂仲宗祠書」。左右有楹廊，由角道入儀門。
儀門係棟牌坊，上高寫「淇水流芳」，落款係「都御史吳章書」；兩便嘅聯係「庭前古木森森列 檻外晴江派派長」，落款係「七代孫懋材頓首書」。再入係拜亭，有兩樖柏樹。
第三沓享親堂左右有楹廊，由角道入係大堂。
第四沓大堂敦睦堂，上高寫「敦睦」，落款係「都御史吳章書」；兩便嘅聯係「勤儉貽謀裕後昆而繩繩永爾 詩書接武光令緒而世世引之」，落款係「七代孫呂仲頓首書」。有前偏兩間。由角道入係後寢。
後寢闊三間，上高寫「妥先靈」，落款係「八代孫從化訓導一棟頓首書」；兩便嘅聯係「室以內儼居處笑語如生如存 堂以外脩禴祀烝嘗不疏不數」。中間奉九世祖克信神主，右間奉十世祖永昌神主，左間奉十一世祖新、璿、賝神主。
冰上膠圈球

冰上膠圈球（Ringette），係一項喺冰上進行嘅團體運動，同冰球嘅玩法相似，打嘅波其實係膠圈，主要係加拿大流行，通常都係女性玩。
冰之驕女

《冰之驕女》（I, Tonya）係一部2017年嘅美國傳記電影，由Craig Gillespie執導。主演係瑪歌羅比。
冰嚹

冰嚹（粵拼：bing1 laa3，英文：crevasse）係喺冰川上面類似深溝噉嘅嘢。

點嚟
冰川喺重力作用之下每日會郁十釐米左右，啲冰郁嘅速度唔同而產生嘅拉力就形成咗冰嚹。冰嚹一般闊一米左右，長幾百米，深重可以去到幾千米。
冰上恭子

冰上恭子 ，係日本嘅一個女藝人同埋配音員。
冰凍乳酪

冰凍乳酪（Frozen yogurt），又叫乳果雪糕，係種用冰凍嘅乳酪整嘅甜品，口感似雪糕。
冰墩墩同雪容融

冰墩墩（粵拼：bing1 deon1 deon1）同雪容融（粵拼：syut3 jung4 jung4）係2022年喺中國北京舉辦嘅冬奧會嘅吉祥物，2019年9月17號發佈。
其中，冰墩墩嘅形象係由廣州美術學院嘅曹雪教授設計，靈感出自熊貓。而雪容融嘅形象係由吉林藝術學院嘅學生姜宇帆設計，靈感出自燈籠。
前730年代

前730年代係指前739年去到前730年之間嗰十年嘅年代。
前田義貴

前田義貴（1975年8月29號—）係日本足球員，司職守門員，效力過鳥棲砂岩。
前田敦子

前田敦子（1991年7月10號—），係日本女歌手同演員，女團AKB48前成員。
前田治

前田治（1965年9月5號—）係日本足球員，司職前鋒，曾經喺1988～1989年間爲日本足球代表隊出場14次，入咗6球。
前田悠斗

前田悠斗（1994年11月22號—）係日本足球員，打中場位置，效力長野帕塞羅。
前田柊

前田柊（1993年12月2號—）係日本足球員，打中場位置，效力八戶於南鄉。
前田晃一

前田晃一（1991年5月28號—）係日本足球員，司職後衞，效力過FC琉球，山口雷法，藤枝MYFC，及奈良倶楽部。
前田浩二

前田浩二（1969年2月3號—）係日本足球員，司職後衞，效力過大阪飛腳，PJM，福岡黃蜂，橫濱飛翼，磐田山葉，FC東京，及神戶勝利船。
前田直輝

前田直輝（1994年11月17號—）係日本足球員，司職中場，效力橫濱水手。
前田秀樹

前田秀樹（1954年5月13號—）係日本足球員，司職中場，曾經喺1975～1984年間爲日本足球代表隊出場65次，入咗11球。
世界盃稀客

《世界盃稀客》（The New Challengers），係香港電視娛樂製作嘅體育節目，由陳安立、潘杰寧主持，頭兩集喺2018年6月2號到6月9號逢禮拜六22:30-23:00喺ViuTV播，第三集喺6月24號禮拜日22:15-22:45播，之後集數由7月1號開始改去逢禮拜日22:30-23:00播。節目去到2018年世界盃三個頭一次入圍嘅新仔：巴拿馬、冰島、秘魯，了解嗰度嘅足球文化。

節目調動
2018年7月15號：由於直播《2018 FIFA世界盃 - 法國 對 克羅地亞》，所以暫停播映一集。
世界紅十字、紅新月日

1922年打完一戰後，好多人諗住唔使成日打仗，喺捷克斯洛伐克同國家紅會喺復活節宣佈停戰三日。嗰時有位政府領導人總結到倡議，話「紅十字希望既可以預防疾病，又防止社會出現戰亂。若果紅十字可以擴散到社會各界嘅道德潛力兼發展起身嘅話，對和平都有好大貢獻。」後嚟呢句成爲設立紅十字日嘅基礎。雖然嗰時有啲國家嘅紅會領導人對佢呢句產生懷疑，但喺第十四屆紅十字國際大會入面設立咗國際委員會嚟研究紅十字停戰，重喺1934年喺東京開嘅第十五屆紅十字國際大會提交埋報告，話承認停戰兼推廣原則。最後呢個停戰原則直到1946年先至實施，重研究幾時設定國際紅十字日。最後經過聯合會執行委員會同意，從1948年5月8號開始，逢每年5月8號都係世界紅十字日。後嚟因為考慮到越嚟越多西亞同北非啲紅新月會加入，喺1984年先至最後確定噉嘅日子嗌「世界紅十字、紅新月日」。
世界知識產權日

係世界知識產權組織呼籲全球各地同國際組織辦活動，嚟宣傳同專利、商標、工業品外觀設計、版權等同知識產權有關嘅知識。節日從2001年開始，每年嘅4月26號搞。

由來
1998年9月，根據世界知識產權組織屬下啲成員國約定咗關注知識產權嘅協議。喺1999年7月，世界知識產權組織屬下啲成員國——阿爾及利亞打算搞個特別日嚟關注知識產權；同年8月9號，中華人民共和國代表團亦向世界知識產權組織建議設立個特別日嚟關注知識產權，隨後同年10月俾世界知識產權組織同意而設立。喺2000年10月召開嘅第35屆知識產權大會入面正式確定，從2001年開始，逢每年4月26號係世界知識產權日。
世界睡眠日

大陸版嘅世界睡眠日係由2002年開始，喺每年嘅3月21號度搞。雖然節日舉辦者話喺IPMHN引入，但實際上嗰時都冇呢個組織同出處。雖然初期係商業營銷手段同藥物探究嘅節日嚟，但好快就變咗做大陸嘅科普教育節日。
世界知識產權組織

世界知識產權組織（World Intellectual Property Organization，簡寫WIPO）係聯合國嘅一個專門機構，管理國際知識產權事務，1967年成立。
世界經濟

世界經濟（英文：global economy）係指全世界嘅經濟嘅總和，包括世界各地區同國家內部嘅經濟活動，以及係國際之間嘅貿易。
世界真細小

世界真細小（英文：It's a Small World）係一隻出名兒歌，本身係迪士尼樂園小小世界園區嘅主題歌，歌詞有好多個唔同語言嘅版本。
喺部分九十年代兒歌專輯度，呢首歌節奏雖然快，但不過需要播五分幾鐘[未記出處或冇根據]。
世界童軍組織

世界童軍組織係一個跨國組織，負責管理各國童軍運動，有成280萬人，同世界女童軍協會（World Association of Girl Guides and Girl Scouts，簡稱WAGGGS）相對。

世界童軍會議
世界童軍會議係每三年辦一次，負責同埋討論管理童軍國際事務嘅會議，而會議之前都會有世界童軍青年論壇。會議係童軍嘅集會，而且會由唔同嘅成員總會排除六個人嘅代表出席。如果一個國家多過一成員總會，呢啲總會就要組成一個聯會先，揀選完再派佢哋最終嘅代表。某啲總會要成為會議成員，就要跟住組織嘅宗旨同原則，同埋響國內政治要獨立。
會議會有大家同意合作方向，同埋互相協調計劃。上次開會係2005年，響突尼西亞嘅咸馬滅（Hammamet）。下一次開會就響2008年南韓。

世界童軍委員會
世界童軍委員會係由會部都選出嚟嘅義工，主要負責執行。委員會喺兩次大會之間，代表世界童軍會議。委員會成員每六年選一次，無論乜嘢國藉都可以選。

銅狼獎
銅狼獎係一個頒畀對組織特別有貢獻嘅人，由委員會頒畀啲為世界童軍運動帶嚟重大影響嘅人。第一次就係喺1935年頒畀童軍運動嘅創辦人貝登堡，嗰陣時係國際委員會響斯德哥爾摩嘅決定。
世界童軍組織分區地圖，灰色地方例如古巴係無童軍運動

世界童軍總部
世界童軍總部（舊時叫國際總部）係會議同委員會嘅祕書處，負責執行兩者嘅指示。佢係總祕書負責管理，同埋有一小班技術職員支援。職員幫各總會推行童軍運動，主要係改善同擴闊童軍組織，方法包括訓練專業人員同義工，確立財務政策同籌措資金技巧，改善社羣設施同方法，協助整理國內資源。
職員亦都安排全球活動，好似世界童軍大露營，鼓勵地區活動，聯絡其他國際組織。
總部設喺瑞士日內瓦，旗下六個地區都有支部：
歐洲區：瑞士日內瓦、比利時布魯塞爾同埋塞爾維亞貝爾格萊德
阿剌伯區：埃及開羅
非洲區：肯雅奈羅比、南非開普敦同埋塞內加爾達卡
亞太區：菲律賓馬卡地市、澳洲同埋日本東京
美洲區：智利聖地牙哥
歐亞區：烏克蘭古舒夫同埋俄羅斯莫斯科
組織同響瑞士康德斯堡（Kandersteg）嘅康德斯堡國際童軍中心有聯繫。呢個中心係獨立非牟利嘅。組織大約四年搞一次世界童軍大露營，亦都會請埋世界女童軍協會嘅成員。組織亦都搞世界樂行童軍大露營（World Scout Moot）畀17到26歲嘅童軍，同埋世界童軍領袖大露營（World Scout Indaba）畀童軍領袖。世界童軍基金會係有一筆長年基金，由另一班人管理，係世界各地嘅人捐出來畀世界各地發展童軍動用嘅。
世界童軍組織係非政府組織，響聯合國度代表童軍運動。佢同世界女童軍協會都響聯合國經濟及社會理事會裏面有顧問地位。

徽章
世界童軍組織會員章係個紫色圓型徽章，中間有百合花（fleur-de-lys，又叫箭頭章），花畀條繩包住，繩底紮咗個平結。百合花係古代符號，原本係貝登堡將童軍同英軍列隊嗰時用，之後就修改下畀童軍用。花上箭頭係就好似現代指南針咁，個尖永遠指向北，係指向服務同團結嘅路。花上三尖就係童軍三方面責任，對神明，對自己同對他人。兩粒五角星係代表真理同知識。兩星十個尖係代表貝登堡提出原本十點嘅童軍規律。花底紮住係表示童軍家庭。而外圈繩就係團結，同埋世界童軍運動嘅大家庭。
會徽喺2024年簡化咗，冇咗星同白繩。
創神星

創神星（符號：, 50000 Quaoar），即係小行星50000，係太陽系古柏帶嘅一粒小行星，喺2002年6月6號發現，直徑1121公里。佢係候選嘅矮行星。
創神星同創衛一
創紀之城五期

創紀之城五期（英文：Millennium City 5）係香港創紀之城嘅第五期建築，地址係九龍觀塘觀塘道418號，港鐵觀塘站西南便，由商場同寫字樓組成，商場叫apm，寫字樓叫東亞銀行中心。
創紀之城六期

創紀之城六期（英文：Millennium City 6）係香港創紀之城嘅第六期建築，地址係九龍觀塘觀塘道392號，喺創紀之城一期隔離，由一座25層高嘅寫字樓同兩層高嘅商場組成。設有地面行車通道，直到地面大堂，並且貫通觀塘道同巧明街。創紀之城六期有大約2萬平方呎價樓面做商舖用途，主要吸納嘅租客有聘珍樓、大快活同Pacific Coffee等。
創紀之城六期嘅主要租戶包括科藝防火保安工程（香港）有限公司（11樓至12樓）、德國時尚品牌Hugo Boss（佔大樓2層樓面）。其他知名租戶包括American Express Global Business Travel（16-17樓）、環球唱片（註：包括同華星唱片合營嘅張國榮慈善基金會）（28樓全層）、信安信託（亞洲）有限公司（30樓）UNIT 5B-7, 27/F赫伯罗特船務公司、利潔時，同埋由傳統商業核心區包括中環、灣仔、銅鑼灣同尖沙咀搬到東九龍嘅跨國或者大型企業。政府部門包括選舉事務處選舉部辦公室（8樓全層、15樓02室、23樓01-03室）、選舉事務處資訊科技管理部（26樓05B、06-07室）、民政事務總署嘅觀塘民政事務處（21樓）、觀塘區議會秘書處嘅辦事處（20樓05-07室）、民眾安全服務隊（19樓03室）、醫療輔助隊（19樓05室）、勞工處-職業安全及健康部-鍋爐及壓力容器科（20樓），同埋醫務衞生局轄下嘅自願醫保計劃辦事處（29樓2902室）。
創譯

創譯（英文：Transcreation）係翻譯同埋市場營銷行業用到嘅一個技巧。創譯即係「創作」同「翻譯」嘅合併，目的係將一段訊息用另一種語文同文化再創造返出嚟，嚟達到相同嘅效果。
唔少跨國公司都會用到創譯嘅技巧，因為佢哋要喺唔同地區賣同一款產品。佢哋會先諗好一啲產品名同埋宣傳口號，之後叫唔同語文嘅翻譯幫佢哋將啲口號創譯做目標語文。

辭源
英文「transcreation」係「translate」（翻譯）同「create」（創作）嘅合體。「創譯」顧名思義亦係「創作」同「翻譯」嘅合體，係英文「transcreation」轉化做中文嘅結果。

創譯同翻譯
翻譯係一個將一件作品由一種語文轉做另一種語文嘅過程。一般嚟講，翻譯嘅目的係幫某一個語言文化嘅人去睇明一篇喺另一種語文生成嘅作品。視乎翻譯嘅目的，翻譯嘅風格同技術可以嚴謹到逐字逐句噉對譯，亦可以寬鬆到以段落為單位去將原文意思傳達畀目標語文嘅新讀者。
創譯比寬鬆嘅翻譯再進取多一步。創譯嘅目的唔係幫讀者理解原文嘅意思，而係喺目標文化裡面重新創作過件作品嚟達到同原作相同嘅效果，所以實際上嘅內容同原作嘅關係會更加鬆，而創譯作品對目標文化嘅敏銳度亦要高過翻譯。亦因為噉，所以創譯一般都只會俾翻譯師將外語作品創譯成自己母語，而盡量避免由自己母語譯做外語。
創譯係本地化嘅一種延伸，但同本地化唔同。本地化嘅目的係將產品嘅內容用另一種語言表達返出嚟，好似將軟件嘅介面由一種語文譯做另一種語文，同時轉換埋曆法、文化元素噉，本地化之後嘅作品要忠於原著嘅每一個部分。而創譯呢，就要跳出原著嘅框框嚟達到同原著相同嘅目的。一般嚟講，產品內容要本地化，但係宣傳攻略就應該創譯。

技巧
創譯嘅目的係拎住原著嘅目的，喺另一種文化度表現返出嚟。由於創譯嘅過程又有「翻譯」又有「創作」，所以創譯嘅出發點唔只要有件原著，仲要知道創譯嘅目的，同埋要定義創譯作品點先算成功。例如要創譯一句廣告口號，就要諗定目的喺某個地區向某個年齡層嘅人推銷一種產品，有幾多人睇個廣告、幾多人落單買嘢就算成功。
創譯嘅技術重點係要搞啱個「感覺」。好嘅創譯作品，可以喺目標文化度帶出同原著喺原生文化一樣嘅感覺。要搞得掂個感覺，創譯者就要好清楚瞭解目標文化嘅規矩、禮節、創作風格等等。所以，創譯嘅時候，要盡可能請母語係目標語文而唔係原著語文嘅翻譯師。翻譯師喺創譯嘅時候要諗到目標語文有啲咩笑點，有啲咩文化禁忌，有啲咩時人時事要留意。
創譯除咗翻譯之外，仲包含埋廣告、營銷嘅技能，所以創譯嘅人力成本通常高過翻譯。

用途
用創譯技巧嚟做市場營銷嘅，一般係跨國公司。佢嘅會用創譯嚟統籌喺唔同文化賣同一系列產品嘅策略，噉一間大公司嘅總部高層就唔使喺每個地區用唔同方法賣唔同嘅嘢，可以中央管理。
有時唔同地區嘅法律、標準同行規，亦令到跨國公司需要用到創譯，因為啱一個地區嘅產品描述或者廣告去到另一個地區可能犯法，例如金融產品相關嘅廣告。又或者係宗教原因，令到一個廣告需要改頭換面去迎合目標文化。

示例
哈利寶（Haribo）熊仔糖嘅廣告口號係創譯嘅好例子。口號德文原文係「Haribo macht Kinder froh – und Erwachsene ebenso」（哈利寶令小朋友開心，大人都係），譯做英文就變咗「Kids and grown-ups love it so – the happy world of Haribo」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻。
好嘅創譯有時要大膽保留原文，索性唔翻譯。例如麥當勞嘅《I'm lovin' it》口號，翻譯嘅難度相當高，因為唔可以踩到其他文化嘅禁忌。喺母語唔係英文但英文程度普遍高嘅地區，佢哋會索性沿用英文口號。
創知中學

創知中學（英文：Scientia Secondary School，舊名：旺角勞工子弟學校、勞工子弟中學），係香港一間左派學校，喺1946年創辦，初期主要為解決當時工人子弟嘅嚴重失學問題，具有工人教育事業同社會福利事業性質。而家校長係黃晶榕。
由2010年代以嚟，旺角勞工子弟學校學生嚟自各個階層，已經唔再全部係勞工子弟，辦學團體為咗順應時代潮流，決定將校名改名做「創知中學」（英文名：Scientia Secondary School，簡寫為：SSS），並喺2018年9月1號開始生效。
創科導航

《創科導航》（英文：Innovation GPS）係香港電視廣播有限公司製作嘅資訊節目，介紹香港同外國科技同技術發展，內容包括香港各行各業運用新科技情況、潮流電子產品趨勢、香港新創公司介紹同資訊科技教育實況等；亦會走訪唔同國家，發掘有趣嘅科技應用故事同解讀科技界流行現象同用語。
2023年7月20號，創科導航播出最後一集。
創紀之城

創紀之城喺香港九龍觀塘區，係新鴻基地產旗下嘅甲級商業大廈同商場。呢個建築群沿觀塘道而建，橫跨港鐵觀塘綫牛頭角站至觀塘站，提供330萬平方呎寫字樓及60萬平方呎商場，係觀塘呢個東九龍工業區之中最大嘅商業項目。創紀之城一共分七期，目前已經有六期落成。創紀之城冇4期，相信係避諱嘅緣故（「四」同「死」讀音相似）。
維基同享有多媒體嘅嘢：Millennium City, Hong Kong
創興水上活動中心

創興水上活動中心（英文：Chong Hing Water Sports Centre）係香港一個水上活動中心，喺新界西貢萬宜水庫西壩側邊，屬於西貢東郊野公園範圍之內，由康樂及文化事務署管理，除咗設有人工湖用嚟進行水上活動之用外，亦設有營舍設施畀人喺嗰度進行日營同露營活動。另一方面，香港天文公園亦喺創興水上活動中心之內。
創興水上活動中心原址之前係收容香港越南船民嘅萬宜羈留中心，1998年羈留中心關閉之後，改建為水上活動中心。
創興銀行

創興銀行有限公司（英文：Chong Hing Bank Limited，港交所：01111），舊時叫廖創興銀行有限公司（英文：Liu Chong Hing Bank Limited），係一間香港銀行，1948年由廖寶珊創立。1994年，廖創興企業（港交所：00194）分拆廖創興銀行，上市香港聯合交易所。2006年12月23號起，廖創興銀行改名做「創興銀行有限公司」，話係想淡化家族形象，令銀行企業形象後生啲，同埋方便進軍中國大陸。銀行總行亦喺同年12月27號搬咗去中環德輔道中24號創興銀行中心。創興銀行喺2014年2月14日成為越秀集團成員。
依家創興銀行除咗喺香港設有總行同30幾間分行外，亦喺中國廣東省嘅廣州、深圳、汕頭、上海及澳門設置海外分行同美國三藩市開代表處。
創辦人

創辦人，係主力建立團體嘅人。團體可以係組織、公司、學會、會社、網站等等。
如果係法人團體，創辦人通常所指嘅係第一份公司董事註冊、社團幹事名冊、組織高級成員中有名嘅人。對於一個組織，佢哋都係具有控制權嘅人。不過，喺一個組織成立嘅時候，曾經出力、出資本嘅所有人，可能都會講話佢哋係「創辦人」，但一般來講，都只會講主要出力嘅人。
當一個組織能夠長期成功，身為創辦人係一種光榮，因此創辦人多數會有身為父母嘅心態，繼續出錢出力，支持個組織嘅發展同成長。但有時又未必，原因係當事人冇以此為榮，或者視之為「身外物」。例如當企業已經出售、冇咗控制權，或者網站已經轉手他人。
伊斯蘭國

伊斯蘭國係種政府制度，遵從《回教法》去管治一個國。當中阿富汗、伊朗、毛里塔尼亞同巴基斯坦本身係共和國，所以可以歸類做伊斯蘭共和國。其餘嘅伊斯蘭國都行君主制。
伊斯蘭主義

伊斯蘭主義（Islamism）係同伊斯蘭教相關嘅意識形態，主張伊斯蘭唔單只係宗教信仰，更係一套政治體制。
伊斯蘭合作組織

伊斯蘭合作組織係一個由中東、中亞、西非、北非同印度大陸57個伊斯蘭國（2004年3月止）組成嘅國際組織，係聯合國嘅常駐機構，人口約莫13億。
1969年9月成立，原名伊斯蘭會議組織，2011年6月改名爲「伊斯蘭合作組織」。
伊斯蘭堡

伊斯蘭堡屬副熱帶濕潤氣候，比較炎熱潮濕。
伊斯蘭共和國

伊斯蘭共和國係共和制伊斯蘭國政權嘅稱號。
當今世上有四個伊斯蘭共和國：巴基斯坦、毛里塔尼亞、伊朗同阿富汗。
伊斯蘭學校

伊斯蘭學校係伊斯蘭世界嘅各種學校，包括世俗學校同宗教學校。
呢篇伊斯蘭學校係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
伊斯蘭建築

伊斯蘭建築（英文：Islamic architecture）係指喺伊斯蘭教影響下產生嘅建築風格。

概論
内文：伊斯蘭教
現代中東嘅建築主要係以伊斯蘭建築為主。
伊斯蘭建築風格起源自 7 世紀，當時嚟自麥加嘅先知穆罕默德（Muhammad；阿拉伯文：مُحمّد）建立咗伊斯蘭教（又叫回教），而打後受到穆罕默德嘅啟發，阿拉伯人積極噉將伊斯蘭教傳揚開去，令伊斯蘭教橫掃成個中東同埋北非（包括埃及），甚至仲伸延到去伊比利亞半島同中亞嗰度。
伊斯蘭教建築局部建基於喺佢之前嘅基督教建築，又有參考古希臘同古羅馬嘅建築。另一方面，伊斯蘭教其中一樣最大嘅特徵係嚴禁拜偶像，所以好忌諱整雕像或者浮雕，多數時間亦都會禁止信徒用任何形式嘅圖像－無論係畫、雕像定浮雕－描繪上帝（回教徒稱之為「真主阿拉」）或者包括穆罕默德在內嘅眾先知。呢種對圖像嘅忌諱令到伊斯蘭建築冇得用傳統建築興用嘅裝飾，所以要諗新橋裝飾啲建築物－形成咗獨特嘅伊斯蘭風格建築。

初期
初期嘅伊斯蘭建築特徵有一啲古典主義嘅特色，但係又有好多佢獨有嘅特徵，包括咗：清真寺會有又高又細指向天（有陣時螺旋形）嘅宣禮塔，呢啲宣禮塔嘅用途係俾教士喺塔頂大聲噉呼喚信徒做禮拜；因為多數起喺沙漠地區嗰度，所以好少可用木做料；啲門同窗嘅拱多數以馬蹄形、尖頂形、或者複雜形狀為主；近乎完全冇圖像裝飾，反而會大量噉使用植物圖案、幾何圖案、色水鮮艷嘅磚片、同埋用阿拉伯字母寫成嘅書法嚟做裝飾，啲書法多數以阿拉伯文為主－因為原版可蘭經（Quran；القرآن）係用阿拉伯文寫成嘅。呢啲特徵令到佢同歐洲或者印度嘅建築起到鮮明嘅對比。
呢類建築喺全中東都搵得到，而且因為當時回教徒成功噉征服咗伊比利亞半島成幾個世紀，所以呢類建築喺西班牙同葡萄牙都大把。好似係西班牙哥多華嘅哥多華大教堂（Mezquita-Catedral de Córdoba）噉，佢本嚟係一座清真寺，而基督徒喺 13 世紀收服西班牙之後將佢變返做座教堂，但係佢嘅建築風格依然睇到明顯嘅伊斯蘭影響。
耶路撒冷嘅圓頂清真寺
大馬士革一間大清真寺
開羅一間清真寺
一座清真寺嘅尖塔
薩邁拉大清真寺嘅螺旋尖塔
西班牙哥多華大教堂（Mezquita-Catedral de Córdoba）
鳥瞰哥多華大教堂
哥多華大教堂東部走廊
哥多華大教堂祈禱室
哥多華大教堂中央圓頂
一道有馬蹄形拱嘅門

波斯式
内文：伊朗建築
波斯（Persia）係伊朗（波斯文：ایران）舊時喺英文入面嗰個名，但係查實波斯人自古以嚟都係嗌開自己住嗰笪地做「伊朗」嘅。喺遠古時代，波斯喺宗教上係以本土嘅拜火教做主導嘅，回教徒喺 7 世紀嗰陣成功噉征服波斯，令到波斯開始伊斯蘭化。雖然係噉，波斯人不嬲都對自己嘅文化好自豪，會將自己原來嘅文化同當時新嚟嘅伊斯蘭文化融合，再加上伊朗喺地勢上俾群山圍住，令到佢同中東第啲地區相對隔絕，最後形成咗一套獨特嘅波斯式伊斯蘭建築。
波斯式伊斯蘭建築有以下特點：呢種建築興用大量凹陷嘅外牆，尤其係啲有窗嘅牆，個窗會喺凹陷咗嘅位嗰度，呢種設計令到啲窗冇咁易俾太陽曬到－令到啲窗涼爽啲；啲窗好多時會係好精細嘅幾何圖案；圓頂會好似有少少漲咗噉嘅樣，而且內部有極之精緻嘅磚片裝飾；幾何圖案嘅運用比起伊斯蘭世界第啲地區嘅仲犀利得嚟，又冇阿拉伯建築咁忌諱圖像... 等等。波斯式伊斯蘭建築仲有大量嘅樂園花園（paradise garden），用一個善用水、又綠意盎然嘅花園嚟模擬傳統回教徒相信虔誠信徒死咗之後會去嘅天園。
波斯式伊斯蘭建築喺印度都唔少。查實有段故：成吉思汗嘅大帝國喺成吉思汗死咗冇幾耐就散咗，分裂做幾個國家，成吉思汗其中一啲後裔霸住波斯獨據一方，而後嚟巴卑爾（Babur the Tiger；ظهیرالدین محمد بابُر）南下攻打印度，征服咗大半個印度半島，建立咗蒙兀兒汗國（Mughal Empire；گورکانیان），將蒙兀兒嗰一套波斯式伊斯蘭文化傳到去印度。例如舉世聞名嘅泰姬陵（Taj Mahal；梵文：ताज महल）噉，就用咗波斯式伊斯蘭風格。
伊朗伊斯法罕沙阿清真寺
沙阿清真寺入口
伊斯法罕阿里卡普宮
阿里卡普宮音樂廳
阿里卡普宮一埲牆上面嘅壁畫
印度北方邦泰姬陵（Taj Mahal；ताज महल）
泰姬陵陵墓正面；棟陵墓四個角落各有一座尖塔。
陵墓門口嘅阿拉伯文書法裝飾
陵墓牆上嘅波斯文詩書法
泰姬陵建築群嘅清真寺
泰姬陵建築群嘅樂園花園

奧斯曼式
内文：奧斯曼建築
喺 13 世紀尾嗰陣，拜占庭帝國沒落，細亞細亞喺政治上分裂咗做一大柞彼此之間獨立嘅土耳其人親王國，當中由奧斯曼一世（Osman I；奧斯曼土耳其文：عثمان غازى）所率領嗰個集結咗一大班唔同宗教背景嘅人，攻佔咗戰略重點城市伊斯坦堡（Istanbul），仲向歐洲同非洲進攻，建立咗橫越歐亞非三個大陸嘅大帝國－史稱奧斯曼帝國（奧斯曼土耳其文：دولت عليه عثمانیه；現代土耳其文：Osmanlı Devleti）。
奧斯曼帝國同佢打前嘅拜占庭帝國同樣以細亞細亞做權力中心，加上又佔領咗一大橛嘅東歐，所以受東歐基督教（東正教）影響得好犀利，令到奧斯曼建築（Ottoman architecture）有一套同第啲伊斯蘭建築好唔一樣嘅特色，而且奧斯曼建築唔同時期之間有相當大嘅變化。當中古典奧斯曼建築時代（1437–1703）最常俾人攞嚟做奧斯曼建築嘅代表：奧斯曼人受拜占庭式建築代表作聖蘇菲亞大教堂影響，興用好似聖蘇菲亞大教堂噉嘅大圓頂，但係又改變咗啲比例，將建築物內部開放出嚟，等建築物內部有充足嘅光，並且闊綽噉用窗嚟造光同影。
伊斯坦堡蘇丹艾美清真寺中庭
蘇丹艾美清真寺內部；佢用咗大量嘅藍色磚片裝飾。
遠睇伊斯坦堡托卡比皇宮；佢都有啲奧斯曼式圓頂。
托卡比皇宮南部大門
皇宮蘇丹皇座所在嘅大殿；內部光線充足。
十香園紀念館

十香園紀念館（粵拼：sap3 hoeng1 jyun4 gei3 nim6 gun2；英文：Ten Fragrances Park Memorial Hall）係中國廣東省廣州市嘅一間紀念館，喺海珠區江南大道中嘅懷德大街3號，嶺南畫派紀念中學東門出面條涌嘅對面嗰度。呢間紀念館喺2007年成立，佢既係由清朝尾嗰時，居巢同居廉呢兩位廣東比較出名嘅畫家嘅故居同畫畫嘅地方，又係廣州市嘅一間愛國主義教育基地。

所謂「十香園」
呢間嘢因為傳說話入面種咗素馨、瑞香、夜來香、鷹爪、茉莉、夜合、珠蘭、魚子蘭、白蘭、及含笑等10樖好香嘅花響度，所以「十香園」嘅名就係噉嚟。

所謂「嶺南畫派嘅搖籃」
之前居廉喺呢度住嗰陣，就喺呢度開咗間舖嚟教啲學徒，重培養咗一批近代美術人才出嚟。其中嶺南畫派入面嘅兩位創始人——高劍父同陳樹人，因為佢喺呢度培訓出嚟先至出咗名，所以呢度又可以嗌成「嶺南畫派嘅搖籃」。

簡介
呢間嘢嘅總佔地面積去到3879㎡。佢分開咗兩個區，分別係遺址區同美術展覽區：

遺址區
佢包括咗今夕庵、嘯月琴館、紫梨花館呢三間主體建築。入面擺嘅嘢《居巢、居廉同十香園》嘅固定展覽，佢介紹咗呢兩位畫家喺畫畫方面係點出名嘅，甚至重介紹咗十香園嘅歷史。

美術展覽區
佢包括咗兩層樓嘅美術展館同藝術家交流廳、後花園、親水平台同休閒廣場嘅配套設施，以《詩情畫意溯流之源——隔山畫派同嶺南畫派先師紀念展》嘅固定展，通過「一人、一畫、一史」嘅方式嚟介紹咗隔山畫派同嶺南畫派嘅發展同傳承。
千代反田充

千代反田充（1980年6月1號—）係日本足球員，司職後衞，效力過福岡黃蜂，新潟天鵝，名古屋鯨魚，磐田山葉，及德島漩渦。
十項全能

十項全能（Decathlon），係由10個田徑項目組成嘅比賽，分兩日比試，每個項目都會計分，最高分就贏。
十點半的地鐵

《十點半的地鐵》係由于歌作詞，安棟編曲，劉錦澤作曲同演唱。隻歌主要係講地鐵嘅眾生相去帶出我哋對生活困窘已經習以為常。呢隻歌第一次唱係由劉錦澤喺《中國好歌曲》第三季以原創作品形式演唱。

簡介
呢隻歌係講緊一個好平凡同真實嘅都市生活困境，而又引起咗好多喺都市打拼嘅青年共鳴。佢哋日日加班到半夜，放工搭十點半嘅地鐵嗰陣唔再好似日頭嗰陣地鐵坐爆嗮，而係有位坐。坐緊地鐵嘅人都好攰，而呢個正正係生活嘅縮影。我哋每日返工同放工，見證咗好多青年為夢想打拼嘅足跡同為生活奮鬥嘅艱苦。

背景
關於呢隻歌嘅創作背景，劉錦澤喺一次採訪入面講過佢希望喺夜深人靜嘅時候，有咁樣嘅歌喺某個人嘅耳度諗返去，咁你覺得難受咗後可以釋放到，當你遇到挫折嘅時候，可能會有種力量，其實你聽完後好傷心令你喊，喊完第二日你都係一樣過日子，你會將之前啲嘢忘記佢，佢希望畀到大家力量。
十點協議

十點協議，又叫十點共識，係2009年傳說中香港政府同中聯辦達成嘅十件事，畀香港嘅人大政協議員參與管香港。政府唔認有咁嘅嘢。2009年5月27號立法局辯論入面，劉慧卿就指出，港區人大同政協代表一百七廿幾人，其中七廿幾人已經有公職。
十香園

十香園（粵拼：sap6 hoeng1 jyun4）係中國廣東省廣州市嘅一個比較優雅嘅景區地名，喺海珠區昌崗中路嘅懷德大街入面近嶺南畫派紀念中學嗰度（中間隔咗條河）。

名
呢間嘢因為傳說話入面種咗10樖香嘅花響度先至改咗噉嘅名。

淵源
喺清朝嘅道咸同光年間，嶺南畫學已經復興，住喺廣東番禺隔山鄉嗰度嘅兩位仁兄——居廉同居巢就成日喺呢度畫畫，加上佢畫啲畫好有山水嘅風格而出咗名。

同佢有關嘅詩句同埋名言
劉建生——十香園有感
能師造化眞豪傑，自立門庭據上遊。畫藝新風開一派，芳華綺藻遍南淵。
黃文寬——十香園有感
鐮讓之間一代宗，隔山來景仰高風。十香園圃逸芬在，嶺學長懷沾溉功。
十點無綫財經

十點無綫財經係香港無綫電視無綫財經 體育 資訊台製作嘅電視節目，首播日期係2017年5月8號，播映時間係逢港股交易日22:00—23:00（賽馬夜播映時間改成23:35—00:30）。
2023年12月1號，無綫財經 體育 資訊台播出最後一集十點無綫財經。
十面埋伏

《十面埋伏》（英文：House of Flying Daggers）係2004年上畫嘅中國電影，由劉德華、金城武、章子怡主演，張藝謀執導。
千代田區

千代田區（日文：千代田区／ちよだく Chiyoda-ku）係日本東京嘅其中一個區。
日本天皇皇宮就係喺呢個區。千代田區亦係日本國會、日本最高法院、靖國神社所在，可以話係日本嘅政治中心。
東京嘅電器街──秋葉原，都係喺千代田區。
加拿大線

加拿大線（英文：Canada Line）係加拿大卑詩省大溫哥華地區 SkyTrain 系統一條地鐵線，連接溫哥華、列治文同溫哥華國際機場。條線全長19.2公里（11.9英里），總共有16個站，喺2009年8月17號啟用。
條線原先預計去到2013年嘅時候乘客數會達每日10萬人次，並喺2022年達到14.2萬人次。但去到2010年中嘅時候，第一個目標已經達成；2018年平日乘客量去到14.7萬人次，比預期早咗4年。